b'\n_START_ARTICLE_\nT6poker\n_START_PARAGRAPH_\nT6poker var et pyramidespill drevet av danske Torben H\xc3\xbcbertz Knudsen. Virksomheten startet p\xc3\xa5 Belize, men ble senere flyttet til Panama._NEWLINE_T6poker ble markedsf\xc3\xb8rt som en portal for online poker, og mot \xc3\xa5 innbetale en medlemsavgift kunne man oppn\xc3\xa5 retten til \xc3\xa5 tjene penger p\xc3\xa5 \xc3\xa5 verve nye medlemmer til konseptet. Selskapet var eid av 1 Oz Group som igjen var eid av Alston Price Business Ltd, et selskap som ble svartelistet av Finansinspektionen i Sverige og Belize International Financial Services Commission. _NEWLINE_I Norge ble konseptet frontet av blant andre Frode Berg og Andre Nilsen, begge sentrale personer i pyramideselskapet World Games Inc.. Deres fortid ble ogs\xc3\xa5 utslagsgivende for den krasse kritikken mot selskapet._NEWLINE_Mot slutten av 2008 kollapset pyramiden. Mange av dem som tapte penger p\xc3\xa5 T6poker samlet seg om et felles s\xc3\xb8ksm\xc3\xa5l mot selskapets bakmenn_NEWLINE_I 2008 dukket ScanBingo opp som en arvtaker til T6poker. Dette selskapet er ogs\xc3\xa5 registrert av Torben H\xc3\xbcbertz Knudsen i Panama.'